**NOTĂ INFORMATIVĂ**

la proiectul Ordinului cu privire la aprobarea Normelor tehnice pentru aplicarea regimului de tranzit

|  |
| --- |
| **1. Denumirea autorului şi, după caz, a participanților la elaborarea proiectului**  |
| Proiectul Ordinului cu privire la aprobarea Normelor tehnice pentru aplicarea regimului de tranzita fost elaborat de către Serviciul Vamal de pe lângă Ministerul Finanțelor al Republicii Moldova. |
| **2.** **Condițiile ce au impus elaborarea proiectului de act normativ şi finalitățile urmărite**  |
| Elaborarea proiectului respectiv este argumentat de necesitatea dezvoltării cadrului normativ secundar pentru punerea în aplicare a Regulamentului de punere în aplicare a Codului vamal, nr.92/2023.Respectiv, prin prisma Hotărârii de Guvern nr.92 din 28.02.2023 cu privire la punerea în aplicare a Codului vamal, Serviciul Vamal este împuternicit cu competențe pentru elaborarea procedurilor stabilite de Regulamentul de punere în aplicare a Codului Vamal.Potrivit proiectului Serviciul Vamal a stabilit formalitățile la postul de plecare, formalități în cursul transportului, formalități la postul vamal de destinație, încheierea operațiunii de tranzit, precum și anexele ce aprobă modelele actelor care urmează a fi completate în cazul iniţierii procedurii de cercetare. Față de cele relatate, menționăm că proiectul ordinului Directorului Serviciului Vamal cu privire la aprobarea Normelor tehnice pentru aplicarea regimului de tranzit a fost elaborat de către Serviciul Vamal de pe lângă Ministerul Finanțelor al Republicii Moldova, are drept finalitate, stabilirea unor prevederi coerente și predictibile cu referire la procedura de procedura de acordare, derulare și control a regimului de tranzit în cazurile stabilite de pct.405-407,418-455 al Regulamentului la punere în aplicare a Codului vamal nr.95/2021. |
| **3. Principalele prevederi ale proiectului şi evidențierea elementelor noi**  |
|  Prevederile proiectului de ordin reglementează procedura de prelucrare a declaraţiei de tranzit în format electronic, precum şi formalităţile întrunite la postul vamal de plecare/destinaţie, Prevederile de bază sunt:* Aprobarea Normelor tehnice pentru aplicarea regimului de tranzit;
* Abrogarea Ordinul Serviciului Vamal nr.310/2017 cu privire la aprobarea Normelor metodologice privind aplicarea sistemului de tranzit pe teritoriul Republicii Moldova (publicat în Monitorul Oficial, 2017, art.1699, nr.330-334;
* Abrogarea Ordinul Serviciului Vamal nr.70/2022 cu privire la unele particularități ale procedurii de tranzit (publicat în Monitorul Oficial, 2022, art.286, nr.68-71).
 |
| **4. Fundamentarea economico-financiară**  |
| Proiectul de ordin nu necesită cheltuieli financiare şi alocarea mijloacelor financiare din bugetul de stat. |
| **5.** **Modul de încorporare a actului în cadrul normativ în vigoare**  |
| Nu este necesar de modificat sau abrogat careva acte normative. |
| **6. Avizarea şi consultarea publică a proiectului** |
| În conformitate cu Legea nr.239/2008 privind transparența în procesul decizional proiectul de ordin a fost supus consultărilor publice, prin anunțul de publicare pe pagina web a Serviciului Vamal, rubrica „Consultări publice”. Totodată, proiectul de Ordin va fi remis autorităților publice pentru avizare, precum și asociațiilor de business. |
| **7. Constatările expertizei anticorupție**  |
| Nu este necesar |
| **8.** **Constatările expertizei juridice**  |
| Proiectul de ordin va fi remis Ministerului Justiției pentru avizare și expertizare |
| **9.** **Constatările altor expertize**  |
| Nu este necesar |

**Director Igor TALMAZAN**